વાઇલ્ડ ટર્કીની બે પ્રજાતિ આખા વિશ્વમાં જોવા મળે છે, એક નોર્થ અમેરિકન વાઇલ્ડ ટર્કી અને બીજી ઓસિલેટેડ ટર્કી. નોર્થ અમેરિકન ટર્કીની પાંચ પ્રજાતિ છે, જેમાં – ઈસ્ટર્ન વાઇલ્ડ ટર્કી, ફ્લોરિડા વાઇલ્ડ ટર્કી, રિયો ગ્રાન્ડ વાઇલ્ડ ટર્કી, મેરિયમ્સ વાઇલ્ડ ટર્કી, ગુડ્સ વાઇલ્ડ ટર્કી. વાઇલ્ડ ટર્કીમાં માત્ર નર વાઇલ્ડ ટર્કી જ પોતાની પૂંછ, પાંખ, વાળ વગરનું માથું અને દાઢી દર્શાવતા હોય છે. વાઇલ્ડ ટર્કી જાત-જાતના અવાજ કાઢતા હોય છે. જેમ કે, કીં-કીં. જ્યારે તેઓ આકાશમાં ઊડતાં હોય ત્યારે પોતાની પાંખો ફેલાવી બહુ જ સરસ દૃશ્ય ઊભું કરે છે. તેમનો ખોરાક બદામ, રસવાળાં ફળો, નાનાં-નાનાં જીવજંતુ અને ગોકળગાય હોય છે.